《九日观骑射同子约作》
明代·皇甫汸

江东少年子，结束逞雄材。夜宿歌姬馆，朝登选将台。

轻飙连骑发，弯月抱弓开。二谢登高处，聊同戏马回。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。